stanford-oval/wikipedia huggingface dataset:
กะบามะเจ
เนื้อร้อง

| อักษรพม่า | ถอดเป็นอักษรโรมัน | ระบบถอดอักษรโรมันของ MLC | สัทอักษรสากลตามเสียงร้อง | ถ่ายเสียงด้วยอักษรไทย |
| --- | --- | --- | --- | --- |
| တရားမျှတ လွတ်လပ်ခြင်းနဲ့မသွေ၊  တို့ပြည်၊ တို့မြေ၊  များလူခပ်သိမ်း၊ ငြိမ်းချမ်းစေဖို့၊  ခွင့်တူညီမျှ၊ ဝါဒဖြူစင်တဲ့ပြည်၊  တို့ပြည်၊ တို့မြေ၊  ပြည်ထောင်စုအမွေ၊ အမြဲတည်တံ့စေ၊  အဓိဋ္ဌာန်ပြုပေ၊ ထိန်းသိမ်းစို့လေ    𝄆 ကမ္ဘာမကျေ၊ မြန်မာပြည်၊  တို့ဘိုးဘွား အမွေစစ်မို့ ချစ်မြတ်နိုးပေ။ 𝄇  ပြည်ထောင်စုကို အသက်ပေးလို့ တို့ကာကွယ်မလေ၊  ဒါတို့ပြည် ဒါတို့မြေ တို့ပိုင်နက်မြေ။  တို့ပြည် တို့မြေ အကျိုးကို ညီညာစွာတို့တစ်တွေ  ထမ်းဆောင်ပါစို့လေ တို့တာဝန်ပေ အဖိုးတန်မြေ။ | Tăyá hmyạ tạ lut lap chíng nệ mă đwè  Dọ pyè dọ myè‬  ‪Myá lù khap đ‬é‪m nyém‪ jám zè b‪ọ‬  ‪Khwịng tù nyì hmyạ wàdạ phyù sìng dẹ pyè  Dọ pyè dọ myè  Pyì dồng zụ ămwè ămyé tì dạm zè  Ădetthàn pyụ bè thén đém zọ lè.    ‪𝄆 Găbà mă cè Myămà pyè  Dọ bó bwá ămwè sic mọ chic myat nó bè‬ 𝄇  Pyì dồng zụ gò ăđêk pé lọ dọ kà gwề mălè  Dà dọ pyè dà dọ myè dọ pằng nêk myè  Dọ pyè dọ myè ăcó gò nyì nyà zwà dọ dădwè  Thám xồng bà zọ lè dọ tà wùn bè ăphó tàn myè! | ta.ra: hmya. ta. lwat lap hkrang: nai. ma. swe  tui. prany tui. mre  mya: lu hkap sim: ngrim: hkyam: ce hpo.  hkwang. tu nyi hmya. wada. hpyu cang tai. prany  tui. prany tui. mre  prany htaung cu. a mwi a.mrai: tany tam. ce  a.dhithtan pru. pe htin: sim: cui. le    𝄆 kambha ma. kye / mranma prany /  tui. bhui: bwa: a.mwe cac mui. hkyac mrat nui: pe // 𝄇  prany htaung cu. kui a.sak pe: lui. tui. ka kwai ma.le /  da tui. prany da tui. mre tui. puing nak mre //  tui. prany tui. mre a.kyui: kui nyi nya cwa tui. ta.twe  htam: hcaung pa sui. le tui. ta wan pe a. hpui: tan mre // | [tɪ.já m̥ja̰.ta̰ lʊʔ.laʔ t͡ɕʰɪ́ŋ nɛ̰ mə t̪wè ǀ]  [do̰ pjè ǀ do̰ mjè ǁ]  [mjá lù kʰaʔ.t̪éɪ̯ŋ ɲéɪ̯ɰ̃.d͡ʑán zè βo̰ ǀ]  [kʰwɪ̰ŋ tù.ɲì m̥ja̰ ǀ wà.da̰ (ǀ) pʰjù.sɪ̀ŋ dḛ pjè ǀ]  [do̰ pjè ǀ do̰ mjè ǁ]  [pjì.dàʊ̯ŋ.zṵ ʔə.mwè ʔ(ə.)mjɛ́ tì.da̰ŋ zè]  [ʔ(ə.)deɪ̯ʔ.tʰàn pjṵ βè ǀ tʰéɪ̯ŋ.t̪éɪ̯ŋ zo̰ lè ǁ]    𝄆 [ɡ(ə.)βà mə t͡ɕè ǀ mjə.mà pjè ǀ]  [do̰ βó.bwá (ʔə.)mwè sɪʔ mo̰ t͡ɕʰɪʔ mjaʔ nó βè ǁ] 𝄇  [pjì.dàʊ̯ŋ.zṵ ɡò ʔ(ə.)t̪ɛʔ pé lo̰ do̰ kà ɡwɛ̀ m(ə.)lè ǀ]  [dà do̰ pjè dà do̰ mjè do̰ pàɪ̯ŋ.nɛʔ mjè ǀ]  [do̰ pjè ǀ do̰ mjè ǀ ʔ(ə.)t͡ɕó ɡò ǀ ɲì.ɲà zwà do̰ d(ə.)dwè ǀ]  [tʰán sʰàʊ̯ŋ bà zo̰ lè ǀ do̰ tà.wʊ̀ŋ bè ʔ(ə.)pʰó.tàn mjè ǁ] | ตะยา มยั้ต ต๊ะ ลุ้ต ลั้ต ชิ้น แน่ มะ เตว่  โด้ ปเหย่ โด้ มเหย่  มยา หลู่ คั้ต เต๊ยน์ เญ้ยน์ จ๊าน เส่ โบ  เซ็ย ตู่ หญี่ มยะ หว่าดะ พยู สิ่น เด ปเหย่  โด ปเหย่ โด มเหย่  ปหยี่ เด่าน์ ซู อัมเหว่ อัมเย้ ติ ดัน เสะ  อะเด็ยถ่าน ปยู เบ๊ เท็ยน์ เต็ยน์ โซ เหล่    𝄆กาบ่า มาเจ่ มยาหม่า ปเหย่  โด โบ๊ บว๊า อัมเหว่ สิ โม ชิ มยะ โน้ เบ่𝄇  ปหยี่ เด่าน์ ซู โก่ อะเตะ เป๊ โล โด กะ กแหว่ เมอเหล่  ด่า โด ปเหย่ ด่า โด มเหย่ โด ไป่น์ แด มเหย่  โด ปเหย่ โด มเหย่ เออโจ๊ โก่ หญี่ หญ่า สว่า โด ดะเหว่  ท้าน เส่าน์ บ่า โซ เหล่ โด ต่า หวุ่น เบ่ อะโพ้ ต่าน มเหย่ |
เนื้อร้อง > คำแปล

คำแปลต่อไปนี้ถอดความจากคำแปลภาษาอังกฤษในบทความของจอ ซีน ญุน (Kyaw Zin Nyunt) ซึ่งเผยแพร่ในหนังสือพิมพ์ The New Light of Myanmar ฉบับวันที่ 30 ธันวาคม ค.ศ. 2008
แหล่งข้อมูลอื่น

วิกิซอร์ซมีงานที่เกี่ยวข้องกับ กะบามะเจ
Burma/Myanmar: Kaba Ma Kyei - Audio of the national anthem of Burma/Myanmar, with information and lyrics (archive link)
Ga Ba Majay Ba Ma Pyay (MIDI file)
Sheet music (ข้อมูลจากสถานทูตพม่าประจำกรุงวอชิงตัน ดี.ซี)
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
คลองไชยา

คลองไชยา เป็นคลองสำคัญในจังหวัดสุราษฎร์ธานี มีต้นน้ำเกิดจากทิวเขาแดน (เทือกเขาภูเก็ต) ต้นน้ำเกิดจากการรวมกันระหว่างคลองท่าใหญ่และคลองท่าไม้แดงไหลมาบรรจบกันบริเวณปากแพรกเขตตำบลปากหมาก ไหลผ่านตำบลโมถ่าย ตำบลป่าเว
คลองไชยาเมื่อไหลผ่านพื้นที่ตอนกลางได้แตกออกหลายสายไหลลงสู่ทะเลโดยมี 3 สายหลัก ได้แก่ สายแรกไหลผ่านตำบลเวียง ตำบลเลม็ดแล้วไหลไปรวมกับคลองท่าปูน (เส้นแบ่งระหว่างอำเภอไชยาและอำเภอท่าฉาง) สายที่สองไหลผ่านตำบลเวียง ตำบลตลาดแล้วแยกออกเป็นสองสาย คือ คลองหัววัวและคลองไชยา แล้วไหลลงสู่ทะเล สายที่สามแยกจากคลองไชยาบริเวณบ้านโมถ่าย ไหลผ่านบ้านโพธิ์เรียก คลองท่าโพธิ์ ไหลบรรจบคลองตะเคียนและออกสู่ทะเล คลองไชยามีความยาวประมาณ 80 กิโลเมตร ปากน้ำกว้างประมาณ 20 เมตร
ในสมัยโบราณคลองนี้เป็นเส้นทางคมนาคมและเป็นแหล่งที่ตั้งวัดโบราณหลายแห่ง อายุสมัยศรีวิชัย เช่น วัดแก้ว วัดเวียง วัดหลง วัดชยาราม และวัดพระบรมธาตุไชยาราชวรวิหาร แต่เดิมเมื่อราวร้อยกว่าปี เป็นแม่น้ำสายใหญ่พอที่เรือบรรทุกสินค้าเข้าไปขายได้ถึงวัดพระบรมธาตุไชยาราชวรวิหารได้ ปัจจุบันเป็นแหล่งน้ำสำหรับเพาะปลูก น้ำในคลองไชยาถือว่ามีความศักดิ์สิทธิ์เช่นเดียวกับน้ำในแม่น้ำคงคาของอินเดีย ตามจารีตของชาวอินเดียที่นำเข้ามาสั่งสอนตั้งแต่สมัยนั้น
คลาเรนซ์ แอ็บบอท

คลาเรนซ์ ชาร์ล เพอร์ซี แอ็บบอท (เกิดเมื่อวันที่ 9 พฤศจิกายน ค.ศ. 1888 ที่เมืองโคลิงวูดส์ รัฐวิกตอเรีย – เสียชีวิตเมื่อวันที่ 12 มิถุนายน ค.ศ. 1963 ที่เมืองอัลพิงตัน รัฐวิกตอเรีย) เป็นนักฟุตบอลจากประเทศออสเตรเลีย โดยแอ็บบอทได้เข้าร่วมการแข่งขันถึง 3 นัด ในวิกตอร์เลียฟุตบอลลีกส์ (VFL) ในปี ค.ศ. 1907 แอ็บบอทได้เข้าร่วมการแข่งขันถึง 2 นัด ในโคลิงวูท ฟุตบอลคลับ และในปี ค.ศ. 1912 ได้เข้าร่วมการแข่งขันลีกส์ วีเอฟแอล
แหล่งข้อมูลอื่น

Clarence Abbott's playing statistics from AFL Tables
DemonWiki profile
การล้มละลายของดีทรอยต์

เทศบาลเมืองดีทรอยต์ยื่นคำร้องขอล้มละลายตามหมวด 9 เมื่อวันที่ 18 กรกฎาคม 2556 นับเป็นคดีเทศบาลล้มละลายซึ่งมีมูลค่าหนี้สูงที่สุดในประวัติศาสตร์ชาติอเมริกา โดยหนี้ของเทศบาลเมืองดีทรอยต์นั้นมีประมาณหนึ่งหมื่นแปดพันถึงสองหมื่นล้านดอลลาร์สหรัฐ มากกว่าหนี้จำนวนสี่พันล้านดอลลาร์สหรัฐของเทศมณฑลเจฟเฟอร์สัน (Jefferson County) ในคดีล้มละลายเมื่อปี 2554 นอกจากนี้ ดีทรอยต์ยังเป็นเมืองที่มีประชากรมากที่สุดเท่าที่เคยขอล้มละลายมาในประวัติศาสตร์อเมริกา มากกว่าเมืองสต็อกตัน (Stockton) ที่ขอล้มละลายเมื่อปี 2555 ถึงสองเท่า
ในเดือนมีนาคม 2556 เมืองดีทรอยต์ประกาศสถานการณ์ฉุกเฉินทางการเงิน เป็นเหตุให้เควิน ออร์ (Kevyn Orr) ได้รับแต่งตั้งเป็นผู้จัดการฉุกเฉิน (emergency manager) ภายหลัง ผู้จัดการฉุกเฉินได้เจรจากับบรรดาเจ้าหนี้เพื่อขอให้ยอมปรับโครงสร้างหนี้ให้แก่เมืองดีทรอยต์ แต่ไร้ผล เมืองดีทรอยต์จึงขอล้มลายในที่สุด
วันที่ 19 กรกฎาคม 2556 ตุลาการศาลเคลื่อนที่ (circuit court) วินิจฉัยว่า คำร้องขอล้มละลายของเมืองดีทรอยต์นั้นขัดต่อธรรมนูญมิชิแกน (Constitution of Michigan) และสั่งให้ผู้ว่าการรัฐมิชิแกนถอนคำร้องโดยพลัน บิล ชูตี (Bill Schuette) อธิบดีอัยการมิชิแกน อุทธรณ์คำวินิจฉัยนี้แทนผู้ว่าการรัฐทันที และขอให้ทุเลาการบังคับตามคำวินิจฉัยดังกล่าวในระหว่างอุทธรณ์ด้วย
ประวัติ

| 0 | 1 | 2 |
| --- | --- | --- |

| ริก สไนเดอร์ (Rick Snyder) ผู้ว่าการรัฐมิชิแกน จากพรรคริพับลิกัน |  | เดฟ บิง (Dave Bing) นายกเทศมนตรีเมืองดีทรอยต์ จากพรรคเดโมแครต |
ในเดือนเมษายน 2555 เดฟ บิง (Dave Bing) นายกเทศมนตรีเมืองดีทรอยต์ พร้อมด้วยสภาเมืองดีทรอยต์ ทำข้อตกลงกับริก สไนเดอร์ (Rick Snyder) ผู้ว่าการรัฐมิชิแกน ว่า จะยอมให้องค์การปกครองรัฐมิชิแกนกำกับดูแลการเงินของเมืองในขอบเขตที่กว้างขวางขึ้น แต่รัฐมิชิแกนต้องอุดหนุนการเงินของเทศบาลตอบแทน ครั้นเดือนกุมภาพันธ์ 2556 ผู้ว่าการรัฐมิชิแกนแถลงว่า องค์การปกครองรัฐมิชิแกนได้เข้าควบคุมการเงินของเทศบาลเมืองดีทรอยต์แล้ว เพราะเห็นว่า เทศบาลไม่ปฏิบัติตามระยะเวลาที่องค์การปกครองรัฐมิชิแกนกำหนดไว้ พอเดือนถัดมา เทศบาลเมืองดีทรอยต์ประกาศสถานการณ์ฉุกเฉินทางการเงิน คณะกรรมการการเงินกู้ยืมสงเคราะห์ฉุกเฉินสำหรับท้องถิ่น (Local Emergency Financial Assistance Loan Board) ขององค์การปกครองรัฐมิชิแกน จึงอาศัยอำนาจตามความในรัฐบัญญัติมหาชนที่ 72 ค.ศ. 1990 (Public Act 72 of 1990) แต่งตั้งเควิน ออร์ เป็นผู้จัดการฉุกเฉิน มีอำนาจแก้ไขสัญญาต่าง ๆ ของเทศบาลเมืองดีทรอยต์ และชำระบัญชีสินทรัพย์ของเทศบาล
ในเดือนพฤษภาคม 2556 ผู้จัดการฉุกเฉินรายงานสถานการณ์ทางการเงินของเทศบาล ปรากฏว่า เทศบาล "มีหนี้สินล้นพ้นตัวอย่างแจ้งชัดเพราะขาดงบเงินสด" และในระยะเวลาเพียงสองเดือน งบประมาณขาดดุลถึงสามร้อยแปดสิบหกล้านดอลลาร์สหรัฐ
ครั้นเดือนมิถุนายน 2556 เทศบาลเมืองดีทรอยต์จึงหยุดชำระหนี้บางส่วนซึ่งไม่มีหลักประกัน รวมถึงหนี้ในการจ่ายบำเหน็จบำนาญด้วย และเพื่อไม่ต้องล้มละลาย ผู้จัดการฉุกเฉินเจรจากับบรรดาเจ้าหนี้ขอให้ยอมรับชำระหนี้เพียงร้อยละ 10 ก็พอ พอเดือนถัดมา เจย์ คาร์นีย์ (Jay Carney) โฆษกทำเนียบขาว แถลงว่า บารัก โอบามา (Barack Obama) ประธานาธิบดี ยังไม่มีแผนจะให้ความช่วยเหลือทางการเงินแก่เทศบาลเมืองดีทรอยต์ดังที่เคยช่วยผู้ผลิตรถยนต์ ณ เมืองดีทรอยต์มาแล้วในกรณีของเจเนอรัลมอเตอส์ (General Motors) กับไครส์เลอร์ (Chrysler) เมื่อถึงวันที่ 17 กรกฎาคม 2556 กองทุนบำเหน็จบำนาญเทศบาลสองกองทุนได้ขอให้ศาลรัฐมิชิแกนสั่งห้ามผู้จัดการฉุกเฉินตัดงบประมาณของกองทุนเพื่อลดการขาดดุลของงบประมาณเทศบาล วันรุ่งขึ้น เทศบาลเมืองดีทรอยต์จึงยื่นคำร้องขอให้ศาลสั่งให้ตนล้มละลาย
ทั้งนี้ นับแต่ปี 2480 เป็นต้นมา มีองค์การปกครองส่วนท้องถิ่นในสหรัฐอเมริกาขอล้มละลายตามหมวด 9 มาแล้วมากกว่าหกร้อยคดี และคดีก่อนหน้าซึ่งมีมูลค่าหนี้สูงที่สุดนั้น คือ คดีของเทศมณฑลเจฟเฟอร์สัน รัฐแอละแบมา เมื่อ พ.ศ. 2554
การขอล้มละลาย

การเจรจาระหว่างผู้จัดการฉุกเฉิน กับเจ้าหนี้ รวมถึงสหภาพต่าง ๆ และคณะกรรมการบำเหน็จบำนาญ ดำเนินมาหลายเดือน แต่ที่สุดกลับล้มเหลว เทศบาลเมืองดีทรอยต์จึงยื่นคำร้องต่อศาลแขวงสหรัฐอเมริกาประจำแขวงมิชิแกนตะวันออก (United States District Court for the Eastern District of Michigan) แผนกคดีล้มละลาย เมื่อวันที่ 18 กรกฎาคม 2556 เพื่อขอให้สั่งพิทักษ์ทรัพย์ (bankruptcy protection) และผู้ว่าการรัฐมิชิแกนลงลายมือชื่อรับรองคำร้องในหนังสือแนบท้าย ตามปรกติแล้ว ศาลจะใช้เวลาราวสามเดือนในการวินิจฉัยว่า เทศบาลเมืองดีทรอยต์มีอำนาจขอล้มละลายตามหมวด 9 หรือไม่
คำร้องระบุว่า เหตุผลบางประการในการขอล้มละลาย คือ ฐานภาษีลดลดเพราะประชากรลดลง ค่าใช้จ่ายด้านสวัสดิการและบำเหน็จบำนาญของข้าราชการเกษียณมีมาก กู้ยืมเงินมาแก้ไขปัญหางบประมาณขาดดุลตั้งแต่ปี 2551 ต้องดูแลรักษาระบบคอมพิวเตอร์สำหรับงานทะเบียนที่ล้าสมัยและคุณภาพต่ำ ร้อยละห้าสิบสามของผู้มีหน้าที่ชำระภาษีทรัพย์สินไม่ปฏิบัติหน้าที่มาตั้งแต่ปี 2553 และมีการฉ้อราษฎร์บังหลวง
หนี้ระยะยาวของเทศบาลเมืองดีทรอยต์นั้นพอประมาณได้ว่า มากกว่าหนึ่งหมื่นสี่พันล้านดอลลาร์สหรัฐ และอยู่ที่ราวหนึ่งหมื่นแปดพันถึงสองหมื่นล้านดอลลาร์สหรัฐ แต่การล้มละลายจะส่งผลต่อเทศบาลเมืองดีทรอยต์เช่นไรก็ยังไม่แน่ชัด ข้าราชการในรัฐมิชิแกนเห็นว่า ราชการงานเมืองจะไม่กระทบกระเทือนทันที ขณะที่บรรษัทค้ำประกันผลประโยชน์ด้านบำเหน็จบำนาญ (Pension Benefit Guaranty Corporation) ไม่รับประกันพนักงานเทศบาลที่เกษียณอายุงานแล้ว เพราะพนักงานเหล่านี้เป็นบุคลากรเทศบาล ไม่ได้ทำงานเชิงธุรกิจ ทั้งพนักงานบางคนก็ได้รับประโยชน์จากบำเหน็จบำนาญแทนประโยชน์จากประกันสังคมอยู่แล้ว
ดักลาส เบิร์นสเตน (Douglas Bernstein) นักนิติศาสตร์ด้านล้มละลาย ว่า ค่าฤชาธรรมเนียมคดีล้มละลายของเทศบาลเมืองดีทรอยต์นั้นอยู่ที่ "หลายสิบล้านถึงหลายร้อยล้านดอลลาร์" (tens-of-millions to hundreds-of-millions of dollars) ส่วนผู้จัดการฉุกเฉินคาดว่า เทศบาลเมืองดีทรอยต์จะพ้นจากภาวะล้มละลายได้ภายในปลายฤดูร้อนหรือใบไม้ร่วงของปี 2557 และกล่าวว่า กำลังดำเนินการอย่าง "เร็วเท่าที่จะเร็วได้"
ผู้จัดการฉุกเฉินเห็นสมควรให้ขายสินทรัพย์มีราคาของเทศบาลเอาเงินมาชำระหนี้ แต่ก็ทำมิได้เพราะขัดต่อกฎระเบียบหลายประการ เช่น ศิลปวัตถุอันมีราคาในสถาบันศิลปะดีทรอยต์ (Detroit Institute of Art) นั้น ขายไม่ได้ เพราะมีข้อตกลงระหว่างเทศบาลกับเอกชนและมีข้อกฎหมายของรัฐมิชิแกนห้ามไว้ ส่วนสินทรัพย์อื่น ๆ ที่อาจขายได้นั้นมีท่าอากาศยานนานาชาติโคลแมน เอ. ยัง (Coleman A. Young International Airport) และสวนเบลไอล์ (Belle Isle Park) เป็นต้น เอดดี ฟรานซิส (Eddie Francis) นายกเทศมนตรีเมืองวินด์เซอร์  รัฐออนแทริโอ ระบุว่า เทศบาลของตนสนใจจะซื้ออุโมงค์ดีทรอยต์–วินด์เซอร์ (Detroit–Windsor Tunnel) ครึ่งหนึ่ง ถ้าเทศบาลเมืองดีทรอยต์นำอุโมงค์นี้ออกขาย
การตอบรับ

วันที่ 19 กรกฎาคม 2556 โรสแมรี อากีลีนา (Rosemarie Aquilina) ตุลาการศาลเคลื่อนที่ประจำเทศมณฑลอิงแฮม (Ingham County) ทำคำวินิจฉัยซึ่งพิมพ์ด้วยคอมพิวเตอร์ พร้อมแนบบันทึกเขียนด้วยมือ สรุปว่า คำร้องขอล้มละลายของเทศบาลเมืองดีทรอยต์นั้นขัดต่อธรรมนูญมิชิแกน เพราะกระทบกระเทือนการให้บำเหน็จบำนาญ และสั่งให้ผู้ว่าการรัฐมิชิแกนถอนคำร้อง ผู้ว่าการอุทธรณ์ และตุลาการระบุว่าจะได้แจ้งคำวินิจฉัยให้ประธานาธิบดีทราบด้วย
ทั้งนี้ แม้ธรรมนูญมิชิแกน มาตรา 9 อนุมาตรา 24 ห้ามรัฐหรือหน่วยย่อยทางการปกครองหน่วยใด ๆ ผิดนัดชำระผลประโยชน์ทางการเงินตามแผนบำเหน็จบำนาญหรือระบบเกษียณอายุราชการ แต่กฎหมายกลางให้ตุลาการแผนกคดีล้มละลายมีอำนาจเจรจาต่อรองใหม่ซึ่งบำเหน็จบำนาญของเทศบาลที่ล้มละลายได้ ฉะนั้น เมื่อผู้คนจำนวนมากเห็นว่า เงินบำเหน็จบำนาญราชการ "เสมือนจะแตะต้องมิได้" การขัดกันระหว่างสิทธิบำเหน็จบำนาญราชการที่ได้รับความคุ้มครองตามธรรมนูญของรัฐ กับอำนาจพื้นฐานของศาลล้มละลายในอันที่จะปรับปรุงหนี้นั้น จะเป็นเครื่องทดสอบกระบวนการใด ๆ ตามความในหมวด 9 อย่างแท้จริง
คลองไผ่สิงโต

คลองไผ่สิงโต
คลองไผ่สิงโต เป็นคลองขุด เป็นทางน้ำเล็ก ๆ คู่ขนานกับซอยไผ่สิงโตในช่วงต้นซอย คลองนี้จะเชื่อมจากคลองจากถนนอโศกมนตรีลงมาหน้าตลาดคลองเตยผ่านลงเชื่อมต่อคลองหัวลำโพง
พระบาทสมเด็จพระจุลจอมเกล้าเจ้าอยู่หัวโปรดฯ ให้ขุดตามพระราโชบายพัฒนาพื้นที่ลุ่มทางด้านตะวันออกของพระนคร ให้เป็นพื้นที่เกษตรกรรม ตามแนวคิดแบบตะวันตกของกระทรวงเกษตราธิการ ขุดขึ้นเพื่อทดน้ำเข้าพื้นที่ของกรมพระคลังข้างที่ นอกจากนี้ยังช่วยทำให้สวนหม่อนของกองช่างไหมและโรงเรียนราชวิทยาลัยมีน้ำจืดใช้ โดยขุดตั้งแต่คลองพระราชดำริ (ถนนราชดำริ) ทะลุคลองเตยยาว 100 เส้น ปากกว้าง 4 วา พื้นคลองกว้าง 10 ศอก ลึก 3 คืบ ขุดเมื่อ พ.ศ. 2446 แล้วเสร็จเมื่อ พ.ศ. 2447 ใช้แรงงานชาวจีนขุด
ส่วนสุดท้ายที่จะไปเชื่อมกับคลองเตยนั้น คงหายไปเมื่อมีการก่อสร้างถนนรัชดาภิเษก เช่นเดียวกับคลองเตยที่ติดแม่น้ำเจ้าพระยา น่าจะถูกถมเมื่อตอนก่อสร้างท่าเรือ จนเหลือเพียงส่วนปลายคลองทางทิศเหนือ ที่ไปเชื่อมกับคลองไผ่สิงโต
สภาพคลองไผ่สิงโต ในปัจจุบันมีสภาพเน่าและเหม็นมาก มีบ้านเรือนรุกล้ำบางจุด มีชุมชนริมคลองไผ่สิงห์โต มีประวัติการตั้งชุมชนมาตั้งแต่ปี 2500 หรือก่อนนั้น ที่ตั้งของชุมชนอยู่บนคันเขื่อนกั้นขอบแนวคลองไผ่สิงโต เริ่มแรกมีผู้เข้ามาอยู่อาศัยบริเวณนี้ประมาณ พ.ศ. 2529 ระยะแรกมีบ้านเพียง 5 หลัง ต่อมาในช่วงปี 2536 เริ่มมีการปรับปรุงสภาพบ้านในชุมชนให้ดูดีขึ้น แต่ยังไม่จดทะเบียนเป็นชุมชนกับเขตคลองเตย  ซึ่งต่อมาประชาชนได้รวมตัวกันเองและได้รับการประกาศเป็นชุมชนตามระเบียบของกรุงเทพมหานคร เมื่อ พ.ศ. 2540
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลกรุงเทพ

| --- | --- |
ชื่อย่อ: SCI-TECH RMUTK
ประเภท: หน่วยงานภายในมหาวิทยาลัยรัฐ
สถาปนา: 1 พฤศจิกายน พ.ศ. 2548
คณบดี: ดร.ธวัชชัย สารวงษ์
ที่ตั้ง: เลขที่ 2 ถนนนางลิ้นจี่ แขวงทุ่งมหาเมฆ เขตสาทร กรุงเทพมหานคร 10120
เว็บไซต์: http://www.sci.rmutk.ac.th
ประวัติ

คณะวิทยาศาสตร์และเทคโนโลยี เกิดการจัดตั้งขึ้นมาเป็นการภายในเมื่อ มหาวิทยาลัยเทคโนโลยีราชมงคลกรุงเทพ ได้กำเนิดขึ้นตาม พระราชบัญญัติมหาวิทยาลัยเทคโนโลยีราชมงคล พ.ศ. 2548

เริ่มต้นการก่อตั้งคณะจากการรวมกันของแผนกวิชาและคณะวิชาต่างๆใน วิทยาเขตพระนครใต้ วิทยาเขตเทคนิคกรุงเทพ และ วิทยาเขตบพิตรพิมุขมหาเมฆ ดังนี้
(ปัจจุบัน 135 คน ข้อมูล เมื่อ 22 ธันวาคม 2555)
หน่วยงานภายในคณะ > ภาควิชาวิทยาศาสตร์

สาขาวิชาเคมี
สาขาวิชาชีววิทยา
สาขาวิชาฟิสิกส์
สาขาเทคโนโลยีและการจัดการความปลอดภัยของอาหาร
หน่วยงานภายในคณะ > ภาควิชาคณิตศาสตร์และวิทยาการคอมพิวเตอร์

สาขาวิชาคณิตศาสตร์
สาขาวิชาวิทยาการคอมพิวเตอร์
หน่วยงานภายในคณะ > ภาควิชาเทคโนโลยีสื่อสารและอุตสาหกรรม

สาขาวิชาเทคโนโลยีการถ่ายภาพและภาพยนตร์
สาขาวิชาเทคโนโลยีการพิมพ์
สาขาวิชาเทคโนโลยีเครื่องเรือนและการออกแบบ
สาขาวิชาออกแบบผลิตภัณฑ์และอุตสาหกรรม
สาขาวิชาเทคโนโลยีการโทรทัศน์และวิทยุกระจายเสียง
| ด ค กมหาวิทยาลัยเทคโนโลยีราชมงคลกรุงเทพ |
| --- | --- |
คณะ: วิศวกรรมศาสตร์ • วิทยาศาสตร์และเทคโนโลยี • เทคโนโลยีคหกรรมศาสตร์ • บริหารธุรกิจ • ครุศาสตร์อุตสาหกรรม • ศิลปศาสตร์ • อุตสาหกรรมสิ่งทอ
วิทยาลัย: วิทยาลัยนานาชาติ
สถาบัน: สถาบันการบิน • สถาบันวิจัยแฟชั่นแห่งประเทศไทย • สถาบันวิจัยและพัฒนา
หมวดหมู่ • โครงการ • สถานีย่อย
คุรุมาน

คุรุมาน
คุรุมาน เป็นเมืองหนึ่งในเบชวนนาแลนด์ ประเทศบอตสวานา ในภูมิภาคแอฟริกาใต้ เป็นที่ตั้งสถานีสอนศาสนาของ ดร. โรเบิร์ต มอฟแฟต ซึ่งใช้ที่นี่เป็นที่สอนศาสนาเป็นระยะเวลา 50 ปี
คัลบี

| --- | --- |
คัลบี

ชื่อเกาหลี
ฮันกึล: 갈비
อาร์อาร์: galbi 
เอ็มอาร์: kalbi 
IPA: [kal.bi]
คัลบี (เกาหลี: 갈비; ฮันจา: 乫飛; อาร์อาร์: galbi; เอ็มอาร์: kalbi) โดยทั่วไปหมายถึงอาหารประเภทย่าง (คูอี) ชนิดหนึ่งของเกาหลี ทำจากส่วนซี่โครงสั้นของเนื้อวัวหรือเนื้อหมูที่ผ่านการหมักแล้วในซอสคันจัง (ซีอิ๊วแบบเกาหลี) ในภาษาเกาหลี คัลบี แปลว่า ซี่โครง ซึ่งอาจผ่านการปรุงสุกแล้วหรือไม่ก็ได้ แม้ว่าอาหารชนิดนี้จะมีชื่อเต็มว่า คัลบีกูอี (갈비구이) แต่เวลาเรียกมักจะตัดคำว่า "คูอี" ("ปิ้ง, ย่าง") ออกไป
คัลบีอยู่ในอันดับที่ 41 ของอาหาร 50 จานแรกที่อร่อยที่สุดในโลก ซึ่งจัดอันดับโดยซีเอ็นเอ็น โก (CNN Go) ในปี พ.ศ. 2554
ดูเพิ่ม

อาหารเกาหลี
การตั้งชื่อดาวฤกษ์

การตั้งชื่อดาวฤกษ์ (และวัตถุท้องฟ้าอื่นๆ) ดำเนินการโดยสหพันธ์ดาราศาสตร์สากล ชื่อดาวฤกษ์จำนวนมากที่ใช้กันอยู่ในปัจจุบันนี้สืบทอดมาแต่อดีตก่อนจะมีการก่อตั้งสหพันธ์ดาราศาสตร์สากล แต่ยังมีชื่ออื่นๆ โดยเฉพาะชื่อของดาวแปรแสง (รวมทั้งโนวาและซูเปอร์โนวา) ซึ่งได้รับการตั้งชื่อเพิ่มเติมอยู่ตลอดเวลา อย่างไรก็ดี ดาวฤกษ์ส่วนใหญ่แล้วไม่มีชื่อเรียก แต่จะเรียกขานกันด้วยหมายเลขรหัสแคตาล็อก บทความนี้จะกล่าวถึงกระบวนการที่ใช้ในการตั้งชื่อดาวฤกษ์โดยสังเขป
ชื่อเฉพาะ

ดาวฤกษ์สว่างมากที่สามารถมองเห็นได้ด้วยตาเปล่ามักมีชื่อเรียกมาแต่โบราณกาล โดยมากเป็นคำมาจากภาษาอารบิก และอีกจำนวนหนึ่งจากภาษาละติน ดูเพิ่มเติมที่ รายชื่อดาวฤกษ์ดั้งเดิม
ในทางปฏิบัติแล้ว ชื่อดั้งเดิมจะใช้เรียกกันโดยทั่วไปสำหรับดาวสว่างมากๆ เท่านั้น (เช่น ซิริอุส อาร์คตุรุส เวกา เป็นต้น) หรือดาวจำนวนหนึ่งที่แม้จะไม่สว่างมากนัก แต่มีความ "น่าสนใจ" (เช่น ดาวอัลกอล ดาวเหนือ ดาวมิรา เป็นต้น) สำหรับดาวฤกษ์สว่างอื่นๆ ที่มองเห็นด้วยตาเปล่า มักนิยมเรียกขานด้วยระบบการตั้งชื่อของไบเออร์
นอกเหนือจากชื่อดาวแบบดั้งเดิมแล้ว ยังมีดาวที่ "น่าสนใจ" อีกจำนวนหนึ่งซึ่งมีชื่อเป็นภาษาอังกฤษใหม่ เช่น ดาวเบอร์นาร์ด ซึ่งมีค่าการเคลื่อนที่เฉพาะสูงที่สุดในบรรดาดาวฤกษ์ที่เรารู้จัก และยังเป็นดาวที่จางที่สุดเท่าที่สามารถมองเห็นได้ด้วยตาเปล่า ดูเพิ่มเติมที่ รายชื่อดาวฤกษ์ซึ่งตั้งตามนามบุคคล
ระบบไบเออร์

โยฮัน ไบเออร์ ได้เสนอระบบการตั้งชื่อดาวฤกษ์ที่สว่างที่สุดในแต่ละกลุ่มดาวตามลำดับอักษรกรีก (บางครั้งก็ใช้ภาษาละติน แต่พบไม่บ่อยนัก) ซึ่งเป็นระบบที่ยังคงใช้งานกันอย่างแพร่หลาย ดูเพิ่มเติมที่ การตั้งชื่อระบบไบเออร์
หมายเลขแฟลมสตีด

ระบบการตั้งลำดับหมายเลขของดาวฤกษ์ในกลุ่มดาวของ จอห์น แฟลมสตีด เป็นอีกระบบหนึ่งที่นิยมแพร่หลาย ถึงแม้ว่าระบบอักษรกรีกของไบเออร์จะเป็นที่นิยมมากกว่า ดูเพิ่มเติมที่ การตั้งชื่อระบบแฟลมสตีด
หมายเลขกูลด์

เบนจามิน กูลด์ กำหนดหมายเลขให้กับดาวฤกษ์ในท้องฟ้าซีกใต้ในรูปแบบที่คล้ายคลึงกับระบบของเฟลมสตีดที่กำหนดให้ดาวในท้องฟ้าซีกเหนือ ดาวฤกษ์บางดวงยังคงเรียกขานตามระบบนี้อยู่ แม้ว่าส่วนใหญ่จะไม่ค่อยเป็นที่นิยมแล้ว ดูเพิ่มเติมที่ ระบบการตั้งชื่อดาวฤกษ์ของกูลด์
หมายเลขเฮเวลิอุสและโบเดอ

ทั้งโยฮันเนส เฮเวลิอุส และ โยฮัน เอเลิร์ท โบเดอ ได้กำหนดระบบตัวเลขสำหรับดาวฤกษ์ในกลุ่มดาวเอาไว้คล้ายคลึงกัน หมายเลขดาวในระบบนี้ไม่ค่อยเป็นที่ใช้งานกันแล้ว แต่ในปัจจุบันยังมีบางหมายเลขที่บังเอิญถูกนำไปใช้โดยเข้าใจผิดว่าเป็นระบบหมายเลขของเฟลมสตีด ตัวอย่างที่โด่งดังคือ 47 นกทูแคน ซึ่งเป็นหมายเลขที่กำหนดจากระบบของโบเดอ
การตั้งชื่อดาวแปรแสง

ดาวแปรแสงซึ่งมิได้มีการกำหนดชื่อไว้ในระบบไบเออร์ จะได้รับการตั้งชื่อเป็นพิเศษเพื่อระบุว่าเป็นดาวแปรแสง ดูเพิ่มเติมที่ ระบบการตั้งชื่อดาวแปรแสง
สารบัญแฟ้มดาวฤกษ์

มีวิธีการตั้งชื่อดาวฤกษ์ที่เป็นที่ใช้งานกันอย่างแพร่หลายคือ การใช้บัญชีรายชื่อดาวฤกษ์ ซึ่งรวบรวมขึ้นโดยนักดาราศาสตร์ด้วยกลวิธีและวัตถุประสงค์ต่างๆ กัน มีบัญชีรายชื่อดาวฤกษ์อยู่เป็นจำนวนมาก ดูเพิ่มเติมที่ สารบัญแฟ้มดาวฤกษ์
การค้นหาดาวเคราะห์นอกระบบ

เมื่อมีการตรวจพบดาวเคราะห์โคจรรอบดาวฤกษ์ ดาวฤกษ์นั้นจะได้รับการตั้งชื่อตามชื่อของกล้องดูดาวหรือชื่อปฏิบัติการที่ค้นพบนั้น และหมายเลขตามเป็นจำนวนดาวเคราะห์ที่ค้นพบแล้วในปฏิบัติการนั้นๆ เช่น เอชเอที-พี-9, วอสป์-1, โคโรต-1, เคปเลอร์-4.
การขายชื่อดาว

มีบริษัทจำนวนหนึ่งที่ขายสิทธิในชื่อของดาวฤกษ์เพื่อให้เป็นอนุสรณ์ การขายชื่อดาวนี้ไม่มีความเกี่ยวข้องใดๆ กับการตั้งชื่อดาวฤกษ์อย่างเป็นทางการโดยสหพันธ์ดาราศาสตร์สากล อีกทั้งชื่อเหล่านั้นก็ไม่เป็นที่ยอมรับในแวดวงวิทยาศาสตร์หรือองค์กรใดๆ ดังนั้น ดาวฤกษ์ดวงหนึ่งๆ อาจมีชื่อที่แตกต่างกันได้หลายชื่อตามแต่ละบริษัท หรืออาจมีหลายชื่อในบริษัทเดียวกันก็ได้ นอกจากนั้นในแวดวง แฟนคลับของศิลปิน ก็ยังนิยม ซื้อดวงดาวต่างๆในจักรวาล โดยมีการตั้งชื่อ และซื่อขายดวงดาวต่างๆให้กับศิลปินและดาราที่ตนเองชื่นชอบ
แหล่งข้อมูลอื่น

รายชื่อดาวที่มีชื่อเสียง
การตั้งชื่อดาว เก็บถาวร 2007-10-29 ที่ เวย์แบ็กแมชชีน จาก พิพิธภัณฑ์แห่งชาติมาริไทม์
The Straight Dope: Can you pay $35 to get a star named after you? เก็บถาวร 2008-05-12 ที่ เวย์แบ็กแมชชีน
การตั้งชื่อดาวฤกษ์ เก็บถาวร 2019-12-21 ที่ เวย์แบ็กแมชชีน
กีฬากระโดดน้ำในเอเชียนเกมส์ 2014

กีฬากระโดดน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 10 รายการ
ผู้ได้รับเหรียญรางวัล > ชาย

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| สปริงบอร์ด 1 เมตร |  จีน เหอ เฉียว |  จีน เหอ ชง |  เกาหลีใต้ อู ฮา-รัม |
| สปริงบอร์ด 3 เมตร |  จีน โจ ยฺเหวียน |  จีน เหอ เฉียว |  ญี่ปุ่น โช ซะไก |
| แฟลตฟอร์ม 10 เมตร |  จีน ชิว ปัว |  จีน หยาง เจี้ยน |  เกาหลีใต้ อู ฮา-รัม |
| ซิงโครไนซ์สปริงบอร์ด 3 เมตร |  จีน โจ ยฺเหวียน หลิน เยฺว่ |  มาเลเซีย อาหมัด อัมซาร์ อัซมาน โอย ซู เหลียง |  เกาหลีใต้ คิม ย็อง-นัม อู ฮา-รัม |
| ซิงโครไนซ์แฟลตฟอร์ม 10 เมตร |  จีน เฉิน อ้ายเซิน จาง ยั่นฉวน |  เกาหลีใต้ คิม ย็อง-นัม อู ฮา-รัม |  มาเลเซีย Chew Yi Wei โอย ซู เหลียง |
ผู้ได้รับเหรียญรางวัล > หญิง

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| สปริงบอร์ด 1 เมตร |  จีน ซือ ถิงเหมา |  จีน หวัง หาน |  เกาหลีใต้ คิม นา-มิ |
| สปริงบอร์ด 3 เมตร |  จีน เหอ จื่อ |  จีน หวัง หาน |  มาเลเซีย Cheong Jun Hoong |
| แฟลตฟอร์ม 10 เมตร |  จีน Si Yajie |  จีน Huang Xiaohui |  เกาหลีเหนือ คิม อึน-ฮยัง |
| ซิงโครไนซ์สปริงบอร์ด 3 เมตร |  จีน ซือ ถิงเหมา Wu Minxia |  มาเลเซีย Cheong Jun Hoong Ng Yan Yee |  เกาหลีใต้ ชเว อึน-คย็อง Kim Jin-ok |
| ซิงโครไนซ์แฟลตฟอร์ม 10 เมตร |  จีน Chen Ruolin Liu Huixia |  เกาหลีเหนือ คิม อึน-ฮยัง ซง นาม-ฮยัง |  มาเลเซีย Leong Mun Yee Pandelela Rinong |
ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 10 | 6 | 0 | 16 |
| 2 |  มาเลเซีย | 0 | 2 | 3 | 5 |
| 3 |  เกาหลีใต้ | 0 | 1 | 4 | 5 |
| 4 |  เกาหลีเหนือ | 0 | 1 | 2 | 3 |
| 5 |  ญี่ปุ่น | 0 | 0 | 1 | 1 |
| รวม | รวม | 10 | 10 | 10 | 30 |
ประเทศที่เข้าร่วมแข่งขัน

มีนักกีฬา 61 คน จาก 10 ประเทศ ที่เข้าร่วมการแข่งขันเอเชียนเกมส์ 2014
จีน (16)
ฮ่องกง (3)
ญี่ปุ่น (7)
คูเวต (2)
มาเก๊า (4)
มาเลเซีย (9)
เกาหลีเหนือ (6)
กาตาร์ (3)
สิงคโปร์ (3)
เกาหลีใต้ (8)
แหล่งข้อมูลอื่น

Official website เก็บถาวร 2014-10-06 ที่ เวย์แบ็กแมชชีน
| ด ค กกีฬาในเอเชียนเกมส์ 2014 (อินช็อน) |
| --- | --- |
 ยิงธนู  กรีฑา  แบดมินตัน  เบสบอล  บาสเกตบอล  โบว์ลิ่ง  มวยสากล  เรือแคนู  คริกเกต  จักรยาน  กระโดดน้ำ  ขี่ม้า  ฟันดาบ  ฮอกกี้  ฟุตบอล  กอล์ฟ  ยิมนาสติก  แฮนด์บอล  ยูโด  กาบัดดี้  คาราเต้  ปัญจกีฬา  พายเรือ  รักบี้  เรือใบ  เซปักตะกร้อ  ยิงปืน  ซอฟท์เทนนิส  ซอฟท์บอล  สควอช  ว่ายน้ำ  ระบำใต้น้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู
กีฬากระโดดน้ำในซีเกมส์ 2019

| กีฬากระโดดน้ำ  ในซีเกมส์ 2019 |
| --- | --- |

สนาม: ศูนย์กีฬาทางน้ำนิวคลาร์กซิตี, กาปัส
วันที่: 6–7 ธันวาคม ค.ศ. 2019
จำนวนนักกีฬา: 24 คน จาก 6 ประเทศ
← 20172021 →
การแข่งขันกีฬากระโดดน้ำในซีเกมส์ 2019 มีกำหนดจัดขึ้นระหว่างวันที่ 6 ถึง 7 ธันวาคม ค.ศ. 2019 ที่ศูนย์กีฬาทางน้ำนิวคลาร์กซิตี ในกาปัส ประเทศฟิลิปปินส์
ประเทศที่เข้าร่วมแข่งขัน

มีนักกีฬาที่เข้าร่วมการแข่งขันทั้งหมด 24 คน จาก 6 ประเทศ (ตัวเลขที่แสดงในวงเล็บเป็นจำนวนนักกีฬาที่เข้าร่วมแข่งขัน)
ฟิลิปปินส์ (3)
มาเลเซีย (6)
สิงคโปร์ (5)
เวียดนาม (2)
ไทย (5)
อินโดนีเซีย (3)
ผู้ได้รับเหรียญรางวัล > ชาย

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| สปริงบอร์ด 3 เมตร |  มาเลเซีย โอย จือ เหลียง |  มาเลเซีย มูฮัมมัด ชาฟิก ปูเตะฮ์ |  สิงคโปร์ มาร์ก ลี ฮัน หมิง |
| ซิงโครไนซ์สปริงบอร์ด 3 เมตร |  มาเลเซีย โอย จือ เหลียง ชิว อี้ เวย์ |  ไทย ชวัลวัฒน์ จันทผดาวัลย์ ฐิติภูมิ มากสิน |  สิงคโปร์ ทิโมที ลี ฮัน กวน มาร์ก ลี ฮัน หมิง |
ผู้ได้รับเหรียญรางวัล > หญิง

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| สปริงบอร์ด 3 เมตร |  มาเลเซีย อึ้ง ยาน ยี |  มาเลเซีย แจสมิน ลาย ปู ยี |  เวียดนาม โง เฟือง มาย |
| ซิงโครไนซ์สปริงบอร์ด 3 เมตร |  มาเลเซีย อึ้ง ยาน ยี นูร์ ดาบีตะฮ์ ซาบรี |  สิงคโปร์ ฟง เคย์ เยียน แอชลี ตัน ยี ซวน |  ไทย สุฬินฌา บูรณพล รมัณยา ยันต์มงคล |
ตารางเหรียญรางวัล

*  เจ้าภาพ ( ฟิลิปปินส์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  มาเลเซีย | 4 | 2 | 0 | 6 |
| 2 |  สิงคโปร์ | 0 | 1 | 2 | 3 |
| 3 |  ไทย | 0 | 1 | 1 | 2 |
| 4 |  เวียดนาม | 0 | 0 | 1 | 1 |
| รวม (4 ประเทศ) | รวม (4 ประเทศ) | 4 | 4 | 4 | 12 |